คำสั่งกองอำนวยการรักษาความสงบเรียบร้อย ที่ 3/2557 เรื่อง ห้ามการเสนอข่าว แจกจ่าย จำหน่ายสิ่งพิมพ์ ที่ส่งผลกระทบต่อการรักษาความสงบเรียบร้อยภายในประเทศ

คำสั่งกองอำนวยการรักษาความสงบเรียบร้อย
คำสั่งกองอำนวยการรักษาความสงบเรียบร้อย
ที่ ๓/๒๕๕๗
เรื่อง
ห้ามการเสนอข่าว แจกจ่าย จำหน่ายสิ่งพิมพ์
ที่ส่งผลกระทบต่อการรักษาความสงบเรียบร้อย
ภายในประเทศ[๑]
 

ตามที่ได้มีการประกาศใช้พระราชบัญญัติกฎอัยการศึก ทั่วราชอาณาจักร
ตั้งแต่วันที่ ๒๐ พฤษภาคม พุทธศักราช ๒๕๕๗ เวลา ๐๓๐๐ ไปแล้ว นั้น

เพื่อให้ประชาชนทุกกลุ่มทุกฝ่ายได้รับข้อมูลข่าวสารที่ถูกต้อง
ปราศจากการบิดเบือน อันจะก่อให้เกิดความเข้าใจผิด และสถานการณ์ความขัดแย้งขยายตัว
จนส่งผลกระทบต่อการรักษาความสงบเรียบร้อยของเจ้าหน้าที่
ในการนำความสงบสุขกลับคืนสู่สังคมโดยเร็ว อาศัยอำนาจตามความในมาตรา ๖ และ มาตรา ๑๑
แห่งพระราชบัญญัติกฎอัยการศึก พุทธศักราช ๒๔๕๗ ดังนั้น จึงห้ามการเสนอข่าว แจกจ่าย
จำหน่ายสิ่งพิมพ์ ที่ส่งผลกระทบต่อการรักษาความสงบเรียบร้อยภายในประเทศ ดังนี้

๑. ห้ามนำเสนอข่าวสาร
ทั้งในรูปแบบของเอกสาร ภาพ สื่อสิ่งพิมพ์
การออกอากาศทางสถานีวิทยุโทรทัศน์กระจายเสียง สถานีโทรทัศน์ดาวเทียมและเคเบิล
สถานีวิทยุกระจายเสียง และสถานีวิทยุชุมชนตลอดจนการเสนอข่าวสารผ่านสื่อออนไลน์
ที่มีเจตนาบิดเบือน
ปลุกระดมให้สร้างสถานการณ์ความวุ่นวายแตกแยกหรือมีข้อความอันอาจทำให้ประชาชน เกิดความหวาดกลัว
การเข้าใจผิด จนส่งผลกระทบต่อมาตรการรักษาความสงบเรียบร้อยของเจ้าหน้าที่

๒. ห้ามแจกจ่าย จำหน่าย
สิ่งพิมพ์ ที่มีการนำเสนอข้อมูล/ข่าวสาร
อันอาจจะก่อให้เกิดผลกระทบต่อมาตรการรักษาความสงบเรียบร้อยตามข้อ ๑

ทั้งนี้ ตั้งแต่บัดนี้เป็นต้นไป จนกว่าจะมีคำสั่งเปลี่ยนแปลง


สั่ง ณ
วันที่ ๒๐ พฤษภาคม พุทธศักราช ๒๕๕๗
พลเอก
ประยุทธ์ จันทร์โอชา
ผู้บัญชาการทหารบก/ผู้อำนวยการรักษาความสงบเรียบร้อย







ปริยานุช/ผู้จัดทำ
๙ มิถุนายน
๒๕๕๗

นุสรา/ผู้ตรวจ
๑๗ มิถุนายน
๒๕๕๗































[๑] ราชกิจจานุเบกษา
เล่ม ๑๓๑/ตอนพิเศษ ๙๘ ง/หน้า ๖/๔ มิถุนายน ๒๕๕๗